Resep: Koffie-gemarineerde filet-fajitas met pico de gallo | Maroela Media
Koffie-gemarineerde filet-fajitas met pico de gallo. (Foto: verskaf)
Hierdie interessante fajita-gereg sal jou laat smul soos nog nooit tevore nie. Kry die jongste episode Net Koffie se resepte hier.
Pico de gallo (Mexikaanse salsa)
2 k tamaties in blokkies gesny
1 k rooi ui in blokkies gesny
3 ontpitte soetrissies in blokkies gesny (jy kan ook jalapenos gebruik na smaak)
¼ k vars gekapte koljander
2 k sterk koffie
3 e melasse
1e onversoete kakaopoeier
1e gekapte knoffel
2 e gemaalde brandrissie
olyfolie, sout en varsgemaalde swartpeper
suurroom en tortillas om voor te sit
Meng al die bestanddele saam, voeg 'n knippie sout by, roer en proe. Plaas dit vir 'n rukkie in die yskas, roer dan weer en proe vir sout.
Klits die koffie, melasse, knoffel, komyn, sout en soetrissies saam. Marineer die beesfilet in die koffiemengsel.
Verhit die rooster tot 'n hoë hitte. Verwyder die beesfilet uit die marinade. Geur met net 'n bietjie meer sout en 'n goeie hoeveelheid varsgemaalde peper. Vryf dit nou oraloor met olyfolie.
Braai die beesfilet tot verlangde gaarheid – ons het dit 2 tot 3 minute aan die een kant gebraai, omgedraai, dan weer heen en weer aan die ander kant om 'n kruispatroon te skep en ons s'n was mediumgaar.
Laat rus die filet vir 'n paar minute. Wanneer jy gereed is om dit voor te sit, sny die filet oor die grein (die kort pad) en draai 2 tot 3 skywe in 'n tortilla toe met 'n lekker skeppie van elk; pico de gallo en suurroom.